Diari Oficial de la Generalitat Valenciana


Sumari del DOGV 6679, del 27-12-2011 (2011/12407)

RESOLUCIÓ de 12 de desembre de 2011, de la Direcció General de Formació i Qualificació Professional, per la qual s'adjudiquen les ajudes per a fomentar l'accés de les alumnes a les ensenyances de formació professional inicial del sistema educatiu corresponent a determinats cicles de les famílies professionals d'Electricitat i Electrònica, Fabricació Mecànica i d'Instal·lació i Manteniment en centres educatius públics i privats concertats de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6679

Data del DOGV
:   27-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12241


Data del document
:   12-12-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de desembre de 2011, de la Direcció General de Formació i Qualificació Professional, per la qual s'adjudiquen les ajudes per a fomentar l'accés de les alumnes a les ensenyances de formació professional inicial del sistema educatiu corresponent a determinats cicles de les famílies professionals d'Electricitat i Electrònica, Fabricació Mecànica i d'Instal·lació i Manteniment en centres educatius públics i privats concertats de la Comunitat Valenciana. [2011/12840]
Per Orde 3/2011, de 23 de juny, de la Conselleria d'Educació (DOCV 6564, de 13.07.2011), es va regular i van convocar ajudes per a fomentar l'accés de les alumnes a les ensenyances de formació professional inicial del sistema educatiu corresponent a determinats cicles de les famílies professionals d'Electricitat i Electrònica, Fabricació Mecànica i d'Instal·lació i Manteniment en centres educatius públics i privats concertats de la Comunitat Valenciana.
Vista la proposta de resolució d'adjudicació de subvencions de la comissió de valoració prevista per l'article 16.1 de l'Orde 3/2011 i d'acord amb la delegació feta pel conseller en la disposició final primera d'eixa orde, resolc:
Primer
A càrrec del crèdit consignat en la línia pressupostària T7416000, del programa 421.50, secció 09, servici 02, del pressupost de la Generalitat per a 2011, adjudicar ajudes a les alumnes, de centres educatius públics i privats concertats de la Comunitat Valenciana, que han presentat sol·licitud relacionades en l'annex I a esta resolució, en les quanties indicades.
Segon
No concedir ajudes a les alumnes relacionades en l'annex II d'esta resolució, per no adaptar-se les sol·licituds presentades a les característiques de la convocatòria.
Tercer
L'import de l'ajuda que percebran cada una de les beneficiàries és de 600 euros, d'acord amb l'Orde 3/2011, de 23 de juny.
Quart
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, podran interposar contra esta resolució, que posa fi a la via administrativa, recurs de reposició amb caràcter potestatiu o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació, en el termini d'un mes a comptar des de l'endemà de la seua publicació en el Diari Oficial de la Comunitat Valenciana.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.
València, 12 de desembre de 2011.- El director general de Formació i Qualificació Professional: Felipe Codina Bellés.